1973L0438 — DA — 09.08.2002 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV

af 11. december 1973

om ændring af direktiverne af 14. juni 1966 om handel med bederoefrø, frø af foderplanter, såsæd, læggekartofler, direktivet af 30. juni 1969 om handel med frø af olie- og spindplanter og direktiverne af 29. september 1970 om handel med grønsagsfrø og om den fælles sortsliste over landbrugsplantearter

(73/438/EØF)

RÅDET FOR DE EUROPÆISKE FÆLLESSKABER HAR

under henvisning til traktaten om oprettelse af Det europæiske økonomiske Fællesskab, særlig artiklerne 43 og 100,

under henvisning til forslag fra Kommissionen,

under henvisning til udtalelse fra Europa-Parlamentet ( 1 ),

under henvisning til udtalelse fra Det økonomiske og sociale Udvalg, og

ud fra følgende betragtninger:

Af nedenstående grunde bør visse bestemmelser ændres i følgende direktiver, senest ændret ved direktivet af 6. december 1972 ( 2 ): Rådets direktiver af 14. juni 1966 om henholdsvis handel med bederoefrø ( 3 ), handel med frø af foderplanter ( 4 ), handel med såsæd ( 5 ), handel med læggekartofler ( 6 ), Rådets direktiv af 30. juni 1969 om handel med frø af olie- og spindplanter ( 7 ), Rådets direktiver af 29. september 1970 om handel med grønsagsfrø ( 8 ), og om en fælles sortsliste over landbrugsplantearter ( 9 );

med hensyn til frø af foderplanter og såsæd bør der åbnes mulighed for en særlig mærkning vedrørende tilstedeværelse af Avena fatua;

for arten Trifolium repens vil det være hensigtsmæssigt at forhøje det maksimale indhold af hårde frø; yderligere bør arten Phleum Bertolinii inddrages under det pågældende direktivs anvendelsesområde;

med hensyn til kornsorterne bør der indføres en vis skærpelse i mindstekravene; på den anden side skal der i en overgangsperiode skabes mulighed for en lempelse af kravene om officielle markbesigtigelser med hensyn til selvbefrugtende arter;

erfaringerne med hensyn til forsyning med frø af spindhør viser, at det er nødvendigt at tillade kategorien »certificeret frø af tredje formeringstrin« i endnu fire år;

blandinger af standardfrø af flere sorter må være tilladt i en overgangsperiode, når det drejer sig om småpakninger af visse arter af grønsager; yderligere ville det være hensigtsmæssigt at ændre mindstevægten af prøver og at indføre en overgangsklausul med hensyn til spireevnen for grønsagsfrø;

i direktivet om en fælles sortsliste over landbrugsplantearter bør der foretages en tilføjelse vedrørende sorter, med hensyn til hvilke det er fastslået, at de ikke er egnede til dyrkning i nogen del af en medlemsstats område;

i nogle af ovennævnte direktiver er det fastsat, at medlemsstaterne fra 1. juli 1973 ikke længere på nationalt plan kan konstatere ligestillingen af frø- og plantemateriale avlet i andre lande, navnlig i tredjelande; da fællesskabsundersøgelserne vedrørende dette imidlertid ikke i alle tilfælde har kunnet tilendebringes, bør den ovennævnte frist forlænges for at undgå, at de nuværende handelsforbindelser forstyrres;

fremgangsmåden for ændring af bilagene bør forenkles, når det drejer sig om gennemførelsesforanstaltninger af teknisk art, ved at benytte fremgangsmåden i Den stående Komité for frø- og plantemateriale henhørende under landbrug, havebrug og skovbrug i tilfælde af ændringer, der er blevet nødvendige som følge af udviklingen i videnskabelig eller teknisk viden;

endelig bør der foretages visse redaktionelle rettelser i nogle af de ovennævnte direktiver,

UDSTEDT FØLGENDE DIREKTIV: